Die international del memoration transgenere

Le die international del memoration transgenere, que occurre le 20 de novembre cata anno, es un die pro commemorar le personas qui ha morite a causa del transphobia e pro diriger le attention verso le violentia continue que le communitate transgenere suffre.

Le die international del memoration transgenere era establite in 1999 per Gwendolyn Ann Smith, un femina transgenere qui es un designator graphic, scriptor de columnas, e activista, pro esser un monumento al assassinato de Rita Hester in Allston, Massachusetts. Post su inception, le die ha essite observate omne anno le 20 de novembre, e ha evolvite lentemente del projecto original basate in le web a un die international de action. In 2010, le die era observate in plus de 185 urbes per plus de 20 paises.

Ordinarimente, un memoration del die include un lectura del nomines del personas qui perdeva lor vitas durante le anno passate, e pote includer etiam altere actiones, como vigilias per lumine de candela, expositiones de arte, collectiones de alimentos, projectiones de films, e marchas.

Categoria:Discrimination
Categoria:LGBT